****

 **ขอเชิญร่วมกิจกรรมเสวนา“รัฐสภากับอนาคตวรรณกรรมการเมืองไทย” ในงานมหกรรมหนังสือแห่งชาติ วันพุธที่ ๒๓ ตุลาคม นี้ ที่ ศูนย์การประชุมแห่งชาติสิริกิติ์**

สำนักงานเลขาธิการสภาผู้แทนราษฎร ขอเชิญผู้สนใจ เข้าร่วมงานมหกรรมหนังสือแห่งชาติ ครั้งที่ ๑๘ (Book Expo Thailand 2013) พร้อมร่วมกิจกรรมเสวนาในหัวข้อ **“รัฐสภา กับอนาคตวรรณกรรมการเมืองไทย”** ในวันพุธที่ ๒๓ ตุลาคม ๒๕๕๖ ตั้งแต่เวลา ๑๕.๐๐ – ๑๖.๐๐ นาฬิกา ณ ศูนย์การประชุมแห่งชาติสิริกิติ์ เวทีเอเทรียม โดยมี **นายนุกูล สัญฐิติเสรี** อดีตรองเลขาธิการสภาผู้แทนราษฎร และอดีตรองประธานคณะกรรมการวรรณกรรมแห่งรัฐสภา **นายรวี สิริอิสสระนันท์** นักเขียน เจ้าของนามปากกา วาด รวี และผู้ก่อตั้งวารสารหนังสือใต้ดิน **นายปราบดา หยุ่น** นักเขียน ผู้ก่อตั้ง และบรรณาธิการสำนักพิมพ์ไต้ฝุ่น และ Book Mody **นางสาวพรรณศิริ อิคมรังสฤษฎ์** ผู้จัดทำเว็บไซด์แนะนำหนังสือ faylicity.com และคอลัมนิสต์วิจารณ์หนังสือในนิตยสาร ฅ. คน และ **นายนิวัติ พุทธประสาท** เป็นผู้ดำเนินรายการ โดยผู้เข้าร่วมงานเสวนาจะได้รับหนังสือรวมเล่มผลงานวรรณกรรมการเมืองรางวัลพานแว่นฟ้า ตั้งแต่ เล่มที่ ๕ จนถึงเล่มปัจจุบัน เพื่อให้เพื่อนนักอ่าน นักเขียน ได้เก็บสะสมและเรียนรู้การเมืองการปกครองระบอบประชาธิปไตยผ่านผลงานอันทรงคุณค่า

 นอกจากนี้ สำนักงานเลขาธิการสภาผู้แทนราษฎรยังได้จัดนิทรรศการของสำนักงานฯ พร้อมกับมอบหนังสือรวมเล่มวรรณกรรมการเมืองรางวัลพานแว่นฟ้าเล่มล่าสุดให้แก่ผู้เข้าร่วมชมนิทรรศการ ณ ศูนย์การประชุมแห่งชาติสิริกิติ์ โซน เมนฟอร์เย่ หนังสือทั่วไป (บูธ X ๑๒) ตั้งแต่วันนี้ ถึงวันอาทิตย์ที่ ๒๗ ตุลาคม ๒๕๕๖ เวลา ๑๐.๐๐ – ๒๑.๐๐ นาฬิกา

--------------------------------------